**ACORD – CADRU DE FURNIZARE**

**nr. …………. data ………………..**

1. **PĂRŢILE CONTRACTANTE**

**OFICIUL NAŢIONAL AL REGISTRULUI COMERŢULUI**, cu sediul în Bucureşti, B-dul Unirii, nr. 74, Bl. J3b, Tr. II + III, Sector 3, telefon/fax 021.316.08.04/021.316.08.03, cod de înregistrare fiscală 14942091, cont nr**.** RO72TREZ7035032XXX011591, deschis la Trezoreria Sector 3, reprezentat prin **Director General – Luiza MARDARE şi Director Direcția Economică – Maria KOTSIAS**, în calitate de **PROMITENT – ACHIZITOR**, pe de o parte

**şi**

**………………………..** cu sediul în ……………., str. ……………., nr. ……….., județ/sector ……….., telefon: ………………., fax: ………….., e-mail …………………., număr de înregistrare în registrul comerţului ……………, Cod unic de înregistrare ……………, cont ………………., deschis la Trezoreria ……………., reprezentată prin **…………………..**, având funcția de **………………..,** în calitate de **PROMITENT – FURNIZOR,**

**și**

**………………………..** cu sediul în ……………., str. ……………., nr. ……….., județ/sector ……….., telefon: ………………., fax: ………….., e-mail …………………., număr de înregistrare în registrul comerţului ……………, Cod unic de înregistrare ……………, cont ………………., deschis la Trezoreria ……………., reprezentată prin **…………………..**, având funcția de **……………….., în calitate de PROMITENT – FURNIZOR,**

**și**

**………………………..** cu sediul în ……………., str. ……………., nr. ……….., județ/sector ……….., telefon: ………………., fax: ………….., e-mail …………………., număr de înregistrare în registrul comerţului ……………, Cod unic de înregistrare ……………, cont ………………., deschis la Trezoreria ……………., reprezentată prin **…………………..**, având funcția de **………………..**, în calitate de **PROMITENT – FURNIZOR**, pe de altă parte,

În temeiul Legii nr. 98/2016 privind achizițiile publice, cu modificările și completările ulterioare, și a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului – cadru din Legea nr. 98/2016 privind achiziţiile publice, cu modificările și completările ulterioare, au convenit încheierea prezentului acord – cadru în următoarele condiţii:

**CLAUZE OBLIGATORII**

 **II. OBIECTUL ACORDULUI – CADRU**

**2.1.** Obiectul prezentului acord – cadru îl constituie stabilirea cadrului general aplicabil contractelor subsecvente ce urmează a fi încheiate în vederea achiziţiei de consumabile pentru imprimante Lexmark (Lot 1) și imprimante Kyocera (Lot 2) pentru ONRC – sediul central şi oficiile registrului comerţului de pe lângă tribunale, astfel cum au fost solicitate de către promitentul – achizitor, prin documentaţia de atribuire şi ofertate de către promitenții – furnizori prin ofertele depuse.

 **III. DURATA ACORDULUI – CADRU**

**3.1.** Prezentul acord – cadru intră în vigoare la data de **……** şi este valabil pentru o perioadă de **12** **luni**.

 **IV. DOCUMENTELE ACORDULUI – CADRU**

**4.1.**  (1) Documentele acordului – cadru sunt:

a) Anexa 1 – Caiet de sarcini, inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare;

b) Anexa 2 – Ofertele, respectiv propunerile tehnice și propunerile financiare, inclusiv clarificările din perioada de evaluare;

c) Anexa 3 – Contractele cu subcontractanții, dacă este cazul;

d) Anexa 4 – Lista locațiilor de livrare a produselor.

(2) În cazul în care, pe parcursul executării acordului – cadru, se constată că anumite elemente ale propunerilor tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

 **V. PREŢUL UNITAR. MODALITATEA DE PLATĂ**

**5.1.** (1)Valoarea maximă totală pentru întregul acord – cadru este de **……………. lei fără TVA**, la care se adaugă TVA conform prevederilor legale în vigoare.

(2) Preţurile unitare sunt următoarele:

……………………………………………………….

**5.2.** Plata se va face, prin ordin de plată emis de promitentul – achizitor, în termen de 30 de zile calculate conform art. 6 alin. (1) lit. b) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, respectiv 30 de zile calendaristice de la data recepţiei bunurilor sau prestării serviciilor, dacă data primirii facturii ori a unei cereri echivalente de plată este incertă sau anterioară recepţiei bunurilor sau prestării serviciilor.

**5.3.** Preţul contractului include şi valoarea transportului şi asigurarea produselor de la sediile promitenților – furnizori până la destinaţiile finale.

**5.4.** Factura va fi transmisă în format electronic prin Sistemul național privind factura electronică RO e-Factura și va conține, în mod obligatoriu, elementele precizate în ultimele modificări ale legislației fiscale.

**5.5.** Plata se consideră efectuată la data confirmării debitării contului promitentului – achizitor de către trezorerie.

**5.6.** Efectuarea plăţii este condiţionată de anexarea la factura fiscală a următoarelor documente justificative:

a) avizele de însoțire a mărfii, semnate de reprezentanții promitenților – furnizori și ai promitentului – achizitor;

b) certificatul de calitate și garanție;

c) procesul – verbal de recepție cantitativă și calitativă.

**5.7.** Termenul prevăzut la art. 5.2. va putea fi decalat în situaţia în care nu sunt îndeplinite condiţiile prevăzute la pct. 4 din Normele Metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale aprobate prin Ordinul nr. 1792/2002, din motive independente de autoritatea contractantă, sau în cazul în care apar dispoziţii legale care modifică perioada de plată pentru instituţiile publice.

 **VI. CONDIŢII DE DERULARE A CONTRACTELOR SUBSECVENTE**

**6.1.** Frecvenţa, durata şi valoarea contractelor subsecvente, precum şi cantităţile care vor face obiectul acestora se stabilesc în funcţie de necesităţile obiective ale promitentului – achizitor și de fondurile alocate cu această destinaţie.

VII. **OBLIGAŢIILE PROMITENTULUI – ACHIZITOR**

7.1. Promitentul – achizitor se obligă ca, în baza contractelor subsecvente atribuite promitenților – furnizori, să achiziţioneze produsele şi serviciile aferente ce fac obiectul fiecărui contract subsecvent, în condiţiile convenite în prezentul acord – cadru.

7.2. Promitentul – achizitor se obligă să nu achiziţioneze, pe durata prezentului acord – cadru, produsele care fac obiectul acestuia, de la un alt operator economic, cu excepţia cazului în care promitenții – furnizori declară că nu mai au capacitatea de a le presta.

**7.3.** Promitentul – achizitor se obligă să achite contravaloarea produselor şi serviciilor aferente furnizate de promitenții – furnizori.

**7.4.** Promitentul – achizitor se obligă să nominalizeze persoanele desemnate pentru derularea acordului – cadru şi a contractelor subsecvente.

 VIII. **OBLIGAŢIILE PROMITENȚILOR – FURNIZORI**

8.1. Promitenții – furnizori se obligă ca, în baza contractelor subsecvente încheiate cu promitentul – achizitor, să furnizeze, la solicitarea promitentului – achizitor, produsele, în condiţiile convenite în prezentul acord – cadru, caiet de sarcini şi ofertă.

**8.2.** Promitenții – furnizori se obligă ca produsele furnizate să respecte cel puţin calitatea solicitată prin caietul de sarcini şi prevăzută în propunerile tehnice ale acestora, anexe la prezentul acord – cadru.

8.3. (1) Promitenții – furnizori au obligația de gestionare a cartuşelor la sfârşitul ciclului de viaţă.

(2) Pentru ducerea la îndeplinire a obligației de la alin. (1), Promitenții – furnizori vor pune la dispoziția promitentului-achizitor un sistem de preluare pentru cartușele și recipientele uzate, gratuit, cu scopul de a direcționa aceste consumabile sau piesele lor în vederea reutilizării lor sau a reciclării materialelor, precum și containere potrivite pentru acumularea cartușelor sau recipientelor utilizate.

**8.4.** Promitenții – furnizori se obligă să nu transfere total sau parţial obligaţiile asumate prin prezentul acord – cadru.

**8.5.** Promitenții – furnizori se obligă să nominalizeze persoanele desemnate pentru derularea acordului – cadru şi a contractelor subsecvente.

**IX. SANCŢIUNI PENTRU NEÎNDEPLINIREA OBLIGAŢIILOR CONTRACTUALE**

**9.1.** (1)În cazul în care, din vina sa exclusivă, promitentul - furnizor nu își respectă obligațiile prevăzute de prezentul acord – cadru la cap. XI, atunci promitentul - achizitor are dreptul de a percepe penalităţi de 0,1% pe zi de întârziere, începând cu ziua imediat următoare celei de expirare a termenului şi până în momentul îndeplinirii obligaţiilor, calculate la valoarea întregului contract subsecvent, dar nu mai mult de valoarea contractului subsecvent.

(2) În cazul în care, din motive independente de voinţa promitentului - furnizor, este necesar un termen pentru remedierea deficiențelor, promitentul - furnizor va notifica acest fapt, în scris, promitentului – achizitor și are obligaţia de a proba faptul că a apărut o situaţie de forţă majoră care l-a împiedicat să îşi îndeplinească obligaţia, caz în care nu vor fi percepute penalități.

**9.2.** În cazul în care, din vina sa exclusivă, promitentul - furnizor nu îşi îndeplineşte obligaţiile contractuale, altele decât cele prevăzute la art. 9.1., atunci promitentul - achizitor are dreptul de a percepe penalităţi de 0,1% din valoarea obligaţiei neîndeplinite, începând cu ziua imediat următoare celei de expirare a termenului şi până la momentul îndeplinirii obligaţiei, dar nu mai mult de valoarea contractului subsecvent.

**9.3.** În cazul în care promitentul – achizitor, din vina sa exclusivă, nu onorează factura în termenul prevăzut, acesta datorează penalităţi de 0,1% din valoarea sumei neachitate, pentru fiecare zi de întârziere, începând cu ziua imediat următoare datei scadente şi până la încasarea efectivă a sumei.

**CLAUZE SPECIFICE**

 **X. FURNIZAREA PRODUSELOR. CONDIŢII DE RECEPŢIE. AMBALARE ŞI MARCARE.**

**10.1.** (1)Promitenții – furnizori se obligă să livreze şi să transporte produsele la destinaţiile finale indicate de promitentul – achizitor, în termen de ......... zile lucrătoare de la data semnării de către ambele părți a fiecărui contract subsecvent.

(2) Promitenții – furnizori se obligă ca produsele livrate să respecte în totalitate cerinţele prevăzute în caietul de sarcini, corespunzător lotului/loturilor ofertate.

(3) Promitenții – furnizori se obligă ca produsele livrate să respecte în totalitate cerinţele din manualul tehnic al echipamentului şi/sau recomandările producătorului echipamentelor şi să fie 100% compatibile cu echipamentele în care urmează să fie montate, fiind recunoscute de echipamente.

**10.2.** (1) Promitenții – furnizori suportă cheltuielile financiare generate de pierderea, distrugerea, deteriorarea, furtul produselor în timpul transportului şi livrării, caz în care subzistă obligaţia de a asigura livrarea produselor în termenul stabilit şi aceasta fără a conduce la modificarea preţului contractului.

(2) Promitenții – furnizori suportă cheltuielile financiare generate de transportul tur – retur al produselor neconforme.

**10.3.** Promitenții – furnizori se obligă să suporte riscul contractului până la predarea produselor, confirmată prin semnarea avizului de însoţire a mărfii, de către promitentul – achizitor. Data livrării se va considera data confirmării avizului de însoţire a mărfii.

**10.4.** La livrare, produsele vor fi însoţite de avizul de însoţire a mărfii cu următoarele menţiuni: denumirea produsului, cantitatea, preţul unitar fără TVA, semnătura promitentului – furnizor și semnătura de primire a promitentului – achizitor, data când se recepţionează marfa.

**10.5.** Livrarea produselor se consideră încheiată la data semnării avizului de însoţire a mărfii, inclusiv pentru produsele înlocuite ca neconforme, situaţie în care livrarea produselor se consideră încheiată la data înlocuirii produselor neconforme.

**10.6.** Promitentul – achizitor are dreptul de a inspecta și/sau testa produsele pentru a verifica conformitatea lor cu specificaţiile tehnice din oferta tehnică, fără ca aceasta să antreneze cheltuieli suplimentare pentru promitentul – achizitor.

**10.7.** Dreptul promitentului – achizitor de a inspecta, testa şi dacă este necesar, de a respinge nu va fi limitat sau amânat datorită faptului că produsele au fost inspectate şi testate de promitenții – furnizori, cu sau fără participarea unui reprezentant al promitentului – achizitor, anterior livrării acestora la destinaţiile finale.

**10.8.** Recepţia produselor se va face la destinaţiile finale, în termen de 3 ore lucrătoare de la livrarea produselor, respectiv la sediul ONRC și la sediile oficiilor
registrului comerţului de pe lângă tribunale, în prezenţa comisiei de recepţie a promitentului – achizitor, pe baza avizului de însoţire a mărfii şi a personalului pus la dispoziţie de promitenții – furnizori şi se va urmări în principal următorul aspect:

- cantitatea livrată să corespundă cantităţii ce face obiectul contractului subsecvent, fiind prevăzută în Anexa 4, iar produsele livrate să corespundă cerințelor din caietul de sarcini și ofertele tehnice ale promitenților – furnizori.

**10.9.** (1) Promitenții – furnizori se obligă să remedieze complet sau, după caz, să înlocuiască produsele ce prezintă defecte ca urmare a transportului, proiectului, materialelor sau oricărei alte acţiuni sau omisiuni a promitenților – furnizori, în termenul de garanţie a produselor sau în termenul prevăzut la alin. (2).

(2) Eventualele neconformităţi sau diferenţe constatate la recepţie vor fi cuprinse într-un proces – verbal
de constatare deficienţe care va crea obligativitatea pentru promitenții – furnizori de a înlocui produsele
neconforme, în termen de maxim 2 zile lucrătoare de la data semnării acestuia, în acest caz, pentru produsele livrate şi care îndeplinesc cerinţele promitentului – achizitor se va întocmi un proces – verbal de recepţie parţială a mărfii livrate.

**10.10.** (1) Dacă se constată că produsele livrate pe perioada derulării acordului – cadru sunt necorespunzătoare calitativ, sunt defecte sau prezintă vicii de fabricaţie, acestea vor fi înlocuite în termen de 2 zile lucrătoare de la data reclamării, pe cheltuiala promitenților – furnizori .

(2) În cazul în care calitatea printării nu este corespunzătoare, prezentând caractere neclare, linii orizontale albe peste caractere, linii orizontale de cerneală întinsă peste caractere sau culori şterse sau necorespunzătoare, promitenții – furnizori vor înlocui în termen de 2 zile lucrătoare de la notificare produsele cu unele de o calitate corespunzătoare.

(3) În cazul în care nu se poate printa cu produsele furnizate, imprimanta nerecunoscând cartuşul respectiv, promitenții – furnizori vor înlocui în termen de 2 zile lucrătoare de la notificare produsul cu unul nou.

(4) Apariţia oricăror defecţiuni la imprimante datorate utilizării produselor necorespunzătoare va fi notificată promitenților – furnizori de către promitentul – achizitor. Promitenții – furnizori vor suporta toate costurile pentru diagnosticarea defectelor apărute la imprimante, ca urmare a utilizării produselor furnizate, precum şi reparaţia imprimantelor respective.

(5) În cazul în care defecţiunile la imprimante nu sunt remediate în termen de 2 zile lucrătoare de la notificare, promitenții – furnizori vor asigura în termen de 1 zi lucrătoare de la expirarea celor 2 zile lucrătoare, pe cheltuiala lor, imprimante noi, de ultima generaţie, cu configuraţii similare imprimantelor defectate şi cu cel puţin aceleaşi performanţe tehnice ca şi cele defectate.

(6) În cazul nerespectării obligaţiilor de către promitenții – furnizori privind repararea echipamentelor defectate în urma utilizării produselor furnizate, întârziind repararea, respectiv înlocuirea imprimantelor pe o perioadă mai mare de 3 (trei) zile lucrătoare, din orice alte cauze decât cele prevăzute la capitolul forţă majoră, promitentul – achizitor este în drept să rezilieze acest acord – cadru, prin notificare scrisă, fără intervenţia instanţelor judecătoreşti şi să solicite promitenților – furnizori repararea întregului prejudiciu suferit de promitentul – achizitor, inclusiv beneficiul nerealizat.

**10.11.** Prevederile art. 10.6 – 10.10 nu îi vor absolvi pe promitenții – furnizori de obligaţia asumării garanţiilor sau altor obligaţii prevăzute în contract.

**10.12.** (1) Promitenții – furnizori au obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţiile finale.

(2) În cazul ambalării greutăţilor şi volumelor în cutii, promitenții – furnizori vor lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

(3) Toate materialele de ambalare a produselor, precum şi toate materialele necesare protecţiei coletelor (paleţi de lemn, folie de protecţie, etc.) rămân în proprietatea promitentului – achizitor.

**10.13.** (1) Având în vedere faptul că acordul – cadru este încheiat cu mai mulţi operatori economici, iar contractele subsecvente urmează să fie atribuite prin reluarea competiţiei, promitentul – achizitor are obligaţia, ori de câte ori decide achiziţionarea produselor care fac obiectul acordului respectiv, să transmită concomitent o invitaţie de participare la reofertare către toţi operatorii economici semnatari ai acordului – cadru.

 (2) Invitaţia la reofertare va conţine cel puţin următoarele informaţii:

- valoarea estimată, în lei fără TVA, a contractului ce urmează a fi atribuit;

- cantităţile şi elementele specifice care vor face obiectul contractului ce urmează să fie atribuit;

- elementele/condiţiile care fac obiectul reluării competiţiei şi criteriul de atribuire, prețul cel mai scăzut, care urmează să fie aplicat pentru stabilirea operatorului economic căruia îi va fi atribuit contractul, astfel cum s-a prevăzut în documentaţia de atribuire elaborată pentru încheierea acordului – cadru;

- modul în care se depune/transmite noua ofertă şi data – limită până la care operatorii economici au dreptul de a depune/transmite noua ofertă.

(3) Operatorii economici semnatari ai acordului – cadru au dreptul ca în procesul de reofertare să modifice elementele/condiţiile care fac obiectul reluării competiţiei numai în sensul îmbunătăţirii acestora şi fără să afecteze elementele/condiţiile stabilite, respectiv, preţurile unitare din acordul – cadru vor putea fi îmbunătăţite în sensul diminuării acestora. Ofertele care prezintă preţuri unitare mai mari decât valoarea maximă ofertată la încheierea acordului – cadru vor fi respinse.

(4) Pentru semnarea contractelor subsecvente, în cazul în care, în urma stabilirii clasamentului final conform criteriului de atribuire, comisia de evaluare constată că sunt două sau mai multe oferte cu același preț, clasate pe primul loc, promitentul – achizitor va solicita documente care conțin noi prețuri. În cadrul procesului de reofertare, promitenții – furnizori au obligația de a îmbunătăți sau de a menține prețurile unitare inițiale prezentate în propunerea financiară pentru fiecare tip de consumabil. Acest sistem urmează să fie aplicat ori de câte ori este necesar până la realizarea departajării ofertelor pe poziții distincte în clasament. Oferta câștigătoare va fi declarată cea care se clasează pe poziția 1 din clasamentul refăcut potrivit acestor reguli.

(5) În cazul în care, în urma reofertării, promitentul – achizitor nu obţine îmbunătăţiri ale elementelor/condiţiilor care fac obiectul reluării competiţiei, aceasta are obligaţia de a atribui contractul promitentului – furnizor clasat pe primul loc în cadrul procedurii aplicate pentru încheierea acordului – cadru, prin luarea în considerare a condiţiilor şi elementelor prevăzute în oferta iniţială a acestuia actualizată.

**XI.** **GARANŢIA DE BUNĂ EXECUŢIE A CONTRACTELOR SUBSECVENTE**

**11.1.** Promitenții – furnizori au obligaţia de a constitui garanţia de bună execuţie, în cuantum de 10% din valoarea fiecărui contract subsecvent, în termen de maxim 5 zile lucrătoare de la data semnării contractului.

**11.2.** Garanţia de bună execuţie trebuie să fie irevocabilă. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

**11.3.** Garanţia de bună execuţie a contractelor subsecvente se constituie prin oricare din formele prevăzute la art. 40 alin. (1) din H.G. nr. 395/2016 şi este valabilă pe toată perioada de valabilitate a contractului. În situaţia în care garanţia de bună execuţie se constituie printr-un instrument de garantare, acesta trebuie să fie întocmit în conformitate cu prevederile art. 36 alin. (4) din H.G. nr. 395/2016. În cazul în care valoarea garanţiei de bună execuţie este mai mică de 5.000 de lei, aceasta se poate constitui şi prin depunerea la casierie a unor sume în numerar. În cazul în care garanția de bună execuție se constituie prin virament bancar, virarea se va face în contul RO71TREZ7035005XXX000058 deschis la Trezoreria Sector 3 București.

**11.4.** Promitentul – achizitor va elibera/restitui garanţia de bună execuţie în termen de maxim 14 zile de data întocmirii procesului – verbal de recepţie a produselor care fac obiectul contractului subsecvent şi/sau de la plata facturii finale, dacă nu a ridicat până la acea dată pretenţii asupra ei.

**11.5.** Promitentul – achizitor are dreptul de a emite pretenţii asupra garanţiei de bună execuţie, oricând pe parcursul îndeplinirii contractului subsecvent, în limita prejudiciului creat, în cazul în care promitenții – furnizori nu îşi îndeplinesc din culpa lor obligaţiile asumate prin contract. Anterior emiterii unei pretenţii asupra garanţiei de bună execuţie promitentul – achizitor are obligaţia de a notifica pretenţia atât promitenților – furnizori, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, promitenții – furnizori au obligaţia de a reîntregi garanţia în cauză raportat la restul rămas de executat.

 **XII. GARANŢIA PRODUSELOR**

**12.1.** Garanţia produselor este distinctă de garanţia de bună execuţie.

**12.2.** Termenul de garanţie a produselor este de 12 luni de la data livrării. Termenul de garanţie trebuie să se încadreze în perioada înscrisă pe ambalaj.

**12.3.** Perioada de garanţie a produselor începe de la data recepţiei efectuate după livrarea acestora la destinaţiile finale.

**12.4.** Promitentul – achizitor are dreptul de a notifica imediat promitenții – furnizori, în scris, orice plângere sau reclamaţie ce apare în conformitate cu această garanţie.

**12.5.** La primirea unei astfel de notificări, promitenții – furnizori au obligaţia de a înlocui produsul în perioada convenită, fără costuri suplimentare pentru promitentul – achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie de 12 luni, care curge de la data înlocuirii produsului. Perioada de remediere a defecţiunilor este de 2 zile lucrătoare de la data depistării acestora.

**XIII. FORŢA MAJORĂ**

**13.1.** Forţa majoră este avizată de Camera de Comerţ și Industrie competentă.

 **13.2.** Forţa majoră exonerează părţile contractante de îndeplinirea obligaţiilor asumate prin prezentul acord – cadru, pe toată perioada în care aceasta acţionează.

**13.3.** Îndeplinirea acordului – cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**13.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**13.5.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului acord – cadru, fără ca vreuna din părţi să poată pretinde celeilalte daune – interese.

**XIV. MODIFICAREA ȘI ÎNCETAREA ACORDULUI – CADRU/CONTRACTELOR SUBSECVENTE**

**14.1.** (1) Pe durata perioadei de valabilitate a acordului – cadru/contractelor subsecvente părțile au dreptul de a conveni modificarea și/sau completarea clauzelor acestora, fără organizarea unei noi proceduri de atribuire, cu acordul părților, fără a afecta caracterul general al acordului – cadru, în limitele dispozițiilor prevăzute de actele normative în vigoare, în următoarele situații:

a) atunci când contractantul este înlocuit de un nou contractant, în una dintre următoarele situaţii:

1. drepturile şi obligaţiile contractantului iniţial sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului şi să nu se realizeze cu scopul de a eluda aplicarea procedurilor de atribuire prevăzute de prezenta lege;

2. în cazul în care achizitorul îşi asumă obligaţiile contractantului principal faţă de subcontractanţii acestuia, respectiv aceştia faţă de achizitor;

b) fără a exista nevoia de a verifica dacă sunt îndeplinite condiţiile prevăzute la art. 221 alin. (7) lit. a) - c) din Legea nr. 98/2016, atunci când sunt îndeplinite în mod cumulativ următoarele condiţii:

1. valoarea modificării este mai mică decât pragurile valorice corespunzătoare prevăzute art. 7 alin. (1) din Legea nr. 98/2016;

2. valoarea modificării este mai mică decât 10% din preţul contractului iniţial,

3. modificarea nu aduce atingere caracterului general al contractului.

(2) În situația în care furnizorul beneficiază de susținerea unui terț și întâmpină dificultăţi în implementare, înlocuirea Furnizorului cu tertul susținător nu reprezintă o modificare substanţiala a contractului în cursul perioadei sale de valabilitate și se va efectua fără organizarea unei alte proceduri de atribuire, prin semnarea unui act adiţional la contract. Terţul susținător va fi inclus drept parte contractantă, fără a reduce, extinde sau introduce/elimina obligaţiile şi responsabilităţile stipulate în contractul iniţial şi fără a afecta caracterul general al acestuia.

**14.2.** Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia contractantul a fost declarat câștigător în cadrul procedurii de atribuire.

**14.3.** Partea care propune modificarea acordului – cadru/contractului subsecvent are obligația de a transmite celeilalte părți propunerea de modificare a acordului – cadru/contractului subsecvent cu respectarea clauzelor prevăzute la cap. XVIII – Comunicări cu cel puțin 5 zile înainte de data la care se consideră că modificarea ar trebui să producă efecte.

**14.4.** Prezentul acord – cadru încetează în următoarele situaţii:

a) prin ajungerea la termenul de finalizare;

b) prin acordul părţilor;

c) reziliere, conform prevederilor art. 14.5;

d) caz de forţă majoră în situaţia prevăzută la art. XIII.

**14.5.** Promitentul – achizitor îşi rezervă dreptul de a rezilia parţial/în întregime acordul – cadru şi, implicit, contractul subsecvent, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării unui contract subsecvent, în care au fost consemnate nereguli cu privire la modul de îndeplinire a contractului subsecvent, iar acestea nu au fost remediate în termenul prevăzut;

b) în cazul în care promitentul – achizitor a transmis, prin fax, e-mail sau poştă, cel puţin două notificări cu privire la neîndeplinirea de către promitentul – furnizor a obligaţiilor asumate, neconformităţile nefiind remediate în termenul stabilit prin notificare.

**14.6.** Promitentul – achizitor îşi rezervă dreptul de a solicita denunţarea acordului – cadru şi, implicit, a contractului subsecvent aflat în derulare, prin notificare transmisă administratorului judiciar/lichidatorului în situaţia în care promitentul – furnizor a intrat în insolvență, în condiţiile stabilite de Legea nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, fără ca denunţarea să prejudicieze sau să afecteze dreptul la acţiune sau despăgubire pentru promitentul – achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016 privind achizițiile publice, cu modificările și completările ulterioare.

**14.7.** Încetarea acordului – cadru în oricare din situaţiile menţionate la pct. 14.4. nu va avea nici un efect asupra obligaţiilor deja scadente între părţi.

**14.8.** (1) Încetarea acordului – cadru conform art. 14.4. lit. a) nu va afecta contractul/contractele subsecvente aflate în derulare.

(2) În situaţia prevăzută la art. 14.4. lit. b), părţile vor decide, după caz, asupra încetării în acelaşi timp a contractului subsecvent aflat în derulare.

(3) Încetarea acordului – cadru conform art. 14.4. lit. c) şi d) va conduce în mod automat şi la încetarea contractului subsecvent aflat în derulare.

(4) Încetarea acordului – cadru în cazurile prevăzute la alin. (1) şi (2) nu va afecta termenii şi condiţiile din acordul – cadru care se aplică în interpretarea şi aplicarea contractelor subsecvente care rămân în derulare şi pe care le completează

**14.9.** Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, promitentul – achizitor are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

a) promitentul – furnizor se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016 privind achizițiile publice, cu modificările și completările ulterioare;

b) contractul nu ar fi trebuit să fie atribuit promitentului – furnizor, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

 **XV. SUBCONTRACTANŢI**

**15.1.** Dispozițiile legale și clauzele contractuale referitoare la subcontractanți vor fi prevăzute, după caz, în contractele subsecvente încheiate în executarea prezentului acord – cadru.

**XVI. CARACTERUL CONFIDENŢIAL AL ACORDULUI – CADRU**

**16.1.** Fără a aduce atingere execuţiei prezentului acord – cadru, promitentul – achizitor are obligaţia de a asigura garantarea protejării acelor informaţii pe care promitenții – furnizori le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

**16.2.** Dispoziţiile art. 16.1 se aplică în mod corespunzător şi în cazul promitenților – furnizori.

**XVII. SOLUȚIONAREA LITIGIILOR**

**17.1.** Părţile vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului – cadru.

**17.2.** Dacă după 15 zile de la începerea acestor tratative, părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul promitentului – achizitor.

**17.3.** Documentaţia de atribuire a acordului – cadru, emisă de promitentul – achizitor, şi ofertele emise de promitenții – furnizori, vor servi interpretării clauzelor contractuale în caz de divergenţă.

 **XVIII. COMUNICĂRI**

**18.1.** Orice comunicare între părţi, referitoare la îndeplinirea prezentului acord – cadru, trebuie să fie transmisă în scris, prin mijloace electronice de comunicare, sau ca excepţie, prin intermediul serviciilor poştale, fax, cu condiţia confirmării în scris a primirii comunicării.

**18.2.** Orice document scris trebuie înregistrat atât în momentul transmiterii, cât şi în momentul primirii.

**18.3.** În accepţiunea părţilor contractante, orice comunicare adresată de una dintre acestea celeilalte, este valabil îndeplinită dacă va fi transmisă la adresele menţionate în partea introductivă a prezentului acord – cadru.

**18.4.** În cazul în care comunicarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită la data menţionată pe confirmarea de la oficiul primitor.

**18.5.** Dacă confirmarea se transmite prin fax sau e-mail în zile nelucrătoare, ea se consideră primită în prima zi lucrătoare după cea în care a fost expediată.

**XIX. AMENDAMENTE**

**19.1.** Părţile contractante au dreptul, pe durata îndeplinirii contractului, de a conveni modificarea clauzelor acordului – cadru, prin act adiţional.

**XX. LIMBA CARE GUVERNEAZĂ ACORDUL – CADRU. LEGEA APLICABILĂ** **ACORDULUI – CADRU**

**20.1.** Limba care guvernează acordul – cadru este limba română.

**20.2.** Acordul – cadru va fi interpretat conform legilor din România.

**XXI. ALTE CLAUZE**

**21.1.** Termenele de îndeplinire a unor obligaţii contractuale de către părţile contractante, expiră în ultima zi a termenului. În cazul în care ultima zi ce constituie termenul de îndeplinire a unor obligaţii coincide cu o sărbătoare legală ori cu o zi nelucrătoare, atunci termenul se prelungeşte până în ziua lucrătoare imediat următoare zilei de sărbătoare legală sau zilei nelucrătoare.

**XXII. DISPOZIŢII FINALE**

**22.1.** Responsabilii cu derularea acordului – cadru şi a contractelor subsecvente din partea ORCT vor fi desemnați prin dispoziții de serviciu ale directorilor și vor colabora cu ………………., tel. **…………….**, e-mail: **………………****,** responsabil pentru ONRC – sediul central.

**22.2.** Responsabilul cu derularea acordului – cadru şi a contractelor subsecvente din partea ........................... este **..................................................**, tel **................................**, e-mail **....................................**

**22.3.** Responsabilul cu derularea acordului – cadru şi a contractelor subsecvente din partea ........................... este **..................................................**, tel **................................**, e-mail **....................................**

**22.4.** Responsabilul cu derularea acordului – cadru şi a contractelor subsecvente din partea ........................... este **..................................................**, tel **................................**, e-mail **....................................**

**22.5.** O copie a prezentului acord – cadru va fi comunicată, prin e-mail, oficiilor registrului comerțului de pe lângă tribunale, conducerea acestora urmând să întreprindă toate demersurile în vederea punerii în aplicare a clauzelor contractuale.

Prezentul acord – cadru conține ….. pagini, la care se adaugă anexele prevăzute la art. 4.1. și a fost încheiat astăzi, ……………………, în …. exemplare cu valoare juridică egală, câte unul pentru fiecare parte.

**PROMITENT – ACHIZITOR PROMITENȚI – FURNIZORI**

Notă: Autoritatea contractantă îşi rezervă dreptul de a completa clauzele prezentului acord – cadru cu cerinţele Documentaţiei de atribuire şi specificaţiile din ofertele promitenților – furnizori.

 **Viză de legalitate**

 **Viză CFP**